CELEX: 62011FN0101
Language: el
Date: 2011-10-10 00:00:00
Title: Υπόθεση F-101/11: Προσφυγή-αγωγή της 10ης Οκτωβρίου 2011 — ΖΖ κατά Κοινοβουλίου

7.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/25
            
         Προσφυγή-αγωγή της 10ης Οκτωβρίου 2011 — ΖΖ κατά Κοινοβουλίου
   (Υπόθεση F-101/11)
   2012/C 6/45
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ΖΖ (εκπρόσωπος: E. Boigelot, δικηγόρος)
   
      Καθού-εναγόμενo: Ευρωπαϊκό Κοινοβούλιο
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως της επιτροπής του γενικού διαγωνισμού EPSO/AD/188/10 — ΔΙΕΡΜΗΝΕΙΣ για τη ΒΟΥΛΓΑΡΙΚΗ ΓΛΩΣΣΑ (BG), της 30ής Ιουνίου 2011 να μη περιλάβει τον προσφεύγοντα-ενάγοντα στον πίνακα επιτυχόντων του εν λόγω διαγωνισμού και αίτημα ικανοποιήσεως της ηθικής βλάβης και αίτημα αποκαταστάσεως της υλικής ζημίας και ανορθώσεως της ηθικής βλάβης
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της επιτροπής του γενικού διαγωνισμού EPSO/AD/188/10 — ΔΙΕΡΜΗΝΕΙΣ για τη ΒΟΥΛΓΑΡΙΚΗ ΓΛΩΣΣΑ (BG), της 30ής Ιουνίου 2011 που ελήφθη κατόπιν επανεξετάσεως των δοκιμασιών του προσφεύγοντος-ενάγοντος και με την οποία επιβεβαιώθηκαν τα αποτελέσματά του στις δοκιμασίες και, κατά συνέπεια, την απόφαση να μην περιληφθεί ο προσφεύγων-ενάγων στον πίνακα των επιτυχόντων·
            
         
               —
            
            
               να ακυρώσει την απόφαση της εξεταστικής επιτροπής του γενικού διαγωνισμού EPSO/AD/188/10 — ΔΙΕΡΜΗΝΕΙΣ για τη ΒΟΥΛΓΑΡΙΚΗ ΓΛΩΣΣΑ (BG), της 31ης Ιουνίου 2011 να εγγραφεί ο προσφεύγων-ενάγων στον πίνακα επιτυχόντων του διαγωνισμού·
            
         
               —
            
            
               να ακυρώσει όλες τις πράξεις στις οποίες προέβη η εξεταστική επιτροπή από το στάδιο κατά το οποίο τελέστηκαν οι καταγγελλόμενες παρατυπίες και μετά·
            
         
               —
            
            
               να υποχρεώσει το καθού να καταβάλει, ως αποζημίωση προς ανόρθωση της ηθικής βλάβης και αποκατάσταση της υλικής ζημίας που υπέστη ο προσφεύγων-ενάγων, το ποσό των 15 000 ευρώ, υπό την επιφύλαξη αυξήσεως ή μειώσεως του ποσού αυτού κατά τη διάρκεια της δίκης, πλέον τόκων με ετήσιο επιτόκιο 7 % από την ημερομηνία της διοικητικής ενστάσεως·
            
         
               —
            
            
               να καταδικάσει το Ευρωπαϊκό Κοινοβούλιο στα δικαστικά έξοδα.